Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Florin Segărceanu a lăsat pe bancă jucătoarele bune de dublu din echipe România, ca Irina Begu (accidentată), Mihaela Buzărnescu şi Raluca Olaru, preferând-o pe Simona Halep, care evoluase duminică trei ore cu Garcia, la simplu, şi care nu prea participă la proba de dublu.

Căpitanul nejucător al României a mizat însă pe spiritul de luptătoare al Simonei Halep. Iar numărul 2 mondial a luptat cât a putut, alături de Monica Niculescu, dar ele au trebuit să se recunoască învinse o excelentă echipă franceză.

UPDATE 22:58: FINAL DE MECI. Garcia / Mladenovic - Halep / Niculescu 5-7, 6-3, 6-4. România a pierdut dramatic partida de la Rouen.

UPDATE 22:53: Garcia / Mladenovic - Halep / Niculescu 5-7, 6-3, 5-4. Moment dificil pentru Simona Halep și Monica Niculescu. Perechea Garcia / Mladenovic a reușit break-ul, într-un moment vital al partidei.

UPDATE 22:49: Garcia / Mladenovic - Halep / Niculescu 5-7, 6-3, 4-4. Cele două perechi merg cap la cap, în setul decisiv.

UPDATE 22:44: Garcia / Mladenovic - Halep / Niculescu 5-7, 6-3, 3-4. Simona Halep și Monica Niculescu câștigă un game extrem de disputat.

UPDATE 22:35: Garcia / Mladenovic - Halep / Niculescu 5-7, 6-3, 3-3. Dramatism la Rouen. Meciul este sub semnul echilibrului.

UPDATE 22:31: Garcia / Mladenovic - Halep / Niculescu 5-7, 6-3, 2-3. Revenire fantastică pentru Simona Halep și Monica Niculescu, care au reușit să câștige game-ul după ce au fost conduse cu 40-0.

UPDATE 22:19: Garcia / Mladenovic - Halep / Niculescu 5-7, 6-3, 1-2. Simona Halep și Monica Niculescu câștigă al doilea game.

UPDATE 22:15: Garcia / Mladenovic - Halep / Niculescu 5-7, 6-3, 1-1. Garcia/Mladenovic câștigă greu un game în care Simona și Monica au avut mai multe șanse de break.

UPDATE 22:05: Garcia / Mladenovic - Halep / Niculescu 5-7, 6-3, 0-1. Început în forță pentru Simona Halep și Monica Niculescu.

UPDATE 22:01: Garcia / Mladenovic - Halep / Niculescu 5-7, 6-3. Perechea Garcia / Mladenovic câștigă al doilea set. Partida a intrat în decisiv.

UPDATE 21:59: Garcia / Mladenovic - Halep / Niculescu 5-7, 5-3. Încă un game câștigat de Simona Halep și Monica Niculescu.

UPDATE 21:52: Garcia / Mladenovic - Halep / Niculescu 5-7, 5-2. Break Simona Halep și Monica Niculescu.

UPDATE 21:28: Garcia / Mladenovic - Halep / Niculescu 5-7, 5-1. Un nou break realizat de Caroline Garcia și Kristina Mladenovic.

UPDATE 21:28: Garcia / Mladenovic - Halep / Niculescu 5-7, 4-1. Perechea franceză domină acest set.

UPDATE 21:28: Garcia / Mladenovic - Halep / Niculescu 5-7, 3-1. Perechea Franței a reușit break-ul și s-a distanțat la două game-uri.

UPDATE 21:28: Garcia / Mladenovic - Halep / Niculescu 5-7, 2-1. Echilibru în startul celui de-al doilea set.

UPDATE 21:28: Garcia / Mladenovic - Halep / Niculescu 5-7, 1-1. Simona Halep și Monica Niculescu joacă la un nivel extraordinar.

UPDATE 21:19: Garcia / Mladenovic - Halep / Niculescu 5-7, 1-0. Dramatismul continuă la Rouen.

UPDATE 21:11: Garcia / Mladenovic - Halep / Niculescu 5-7. EXTRAORDINAR!!! Simona Halep și Monica Niculescu au câștigat primul set.

UPDATE 21:06: Garcia / Mladenovic - Halep / Niculescu 5-6. Game extraordinar făcut de Simona Halep și Monica Niculescu, iar echipa României a făcut break-ul.

UPDATE 21:00: Garcia / Mladenovic - Halep / Niculescu 5-5. Meci extraordinar făcut de Simona Halep și Monica Niculescu.

UPDATE 20:55: Garcia / Mladenovic - Halep / Niculescu 5-4. Echipa Franței trece din nou în avantaj.

UPDATE 20:52: Garcia / Mladenovic - Halep / Niculescu 4-4. Meciul continuă să fie unul echilibrat.

UPDATE 20:46: Garcia / Mladenovic - Halep / Niculescu 4-3. Perechea franceză trece în avantaj, însă Simona Halep și Monica Niculescu nu cedează.

UPDATE 20:46: Garcia / Mladenovic - Halep / Niculescu 3-3. Tensiune incredibilă la Rouen.

UPDATE 20:42: Garcia / Mladenovic - Halep / Niculescu 3-2. Gazdele trec în avantaj.

UPDATE 20:38: Garcia / Mladenovic - Halep / Niculescu 2-2. Echipa Franței a reușit să câștige pe serviciul Monicăi Niculescu.

UPDATE 20:34: Garcia / Mladenovic - Halep / Niculescu 1-2. Break reușit de Simona și Monica Niculescu.

UPDATE 20:27: Garcia / Mladenovic - Halep / Niculescu 1-1. Simona și Monica au egalat.

UPDATE 20:24: Garcia / Mladenovic - Halep / Niculescu 1-0.

UPDATE 20:20: A început partida Caroline Garcia / Kristina Mladenovic - Simona Halep / Monica Niculescu.

Pauline Parmentier - Irina Begu 6-3, 2-6, 6-2. Irina Begu nu a reușit să câștige punctul decisiv, iar cea de a doua finalistă se va stabili în urma meciului de dublu. Simona Halep va face echipă cu Monica Niculescu în proba de dublu.

UPDATE 19:40: Pauline Parmentier - Irina Begu 6-3, 2-6, 6-2. Franța - România se va decide în urma jocului de dublu.

INFO: Simona Halep va juca la dublu, în cazul în care va fi nevoie.

UPDATE 19:31: Pauline Parmentier - Irina Begu 6-3, 2-6, 5-2. Irina Begu a călcat pe strâmb și primește îngrijiri medicale.

UPDATE 19:20: Pauline Parmentier - Irina Begu 6-3, 2-6, 4-2. Jucătoarea din Franța își păstrează avantajul de un break.

UPDATE 19:15: Pauline Parmentier - Irina Begu 6-3, 2-6, 3-2. Irina câștigă al doilea game în setul decisiv.

UPDATE 19:09: Pauline Parmentier - Irina Begu 6-3, 2-6, 3-1. Irina încearcă să revină în meci.

UPDATE 19:09: Pauline Parmentier - Irina Begu 6-3, 2-6, 2-1. Primul game câștigat de Irina în setul decisiv.

UPDATE 19:06: Pauline Parmentier - Irina Begu 6-3, 2-6, 2-0. Parmentier s-a distanțat la două game-uri.

UPDATE 19:00: Pauline Parmentier - Irina Begu 6-3, 2-6, 1-0. Irina pierde primul game, pe propriul serviciu.

UPDATE 18:55: Pauline Parmentier - Irina Begu 6-3, 2-6. Irina câștigă al doilea set și a trimis meciul în decisiv.

UPDATE 18:47: Pauline Parmentier - Irina Begu 6-3, 2-5. Irina este doar la un set distanță de câștigarea celui de-al doilea set.

UPDATE 18:45: Pauline Parmentier - Irina Begu 6-3, 2-4. Jucătoarea din România are avantajul unui break.

UPDATE 18:39: Pauline Parmentier - Irina Begu 6-3, 1-4. Irina se distanțează în setul al doilea.

UPDATE 18:35: Pauline Parmentier - Irina Begu 6-3, 1-3. Irina a reușit break-ul și s-a distanțat la două game-uri.

UPDATE 18:28: Pauline Parmentier - Irina Begu 6-3, 1-2. Irina a preluat conducerea în meci.

UPDATE 18:28: Pauline Parmentier - Irina Begu 6-3, 1-1. Început echilibrat de set secund. Irina a pus probleme pe serviciul jucătoarei din Franța.

UPDATE 18:23: Pauline Parmentier - Irina Begu 6-3, 0-1. Irina a câștigat primul game-ul din setul al doilea.

UPDATE 18:16: Pauline Parmentier - Irina Begu 6-3. Irina a pierdut primul set.

UPDATE 18:11: Pauline Parmentier - Irina Begu 5-3. Irina a reușit să se impună pe propriul serviciu.

UPDATE 18:09: Pauline Parmentier - Irina Begu 5-2. Irina a jucat bine acest game, însă s-a grăbit la final, iar franțuzoaica a reușit să se impună.

UPDATE 18:03: Pauline Parmentier - Irina Begu 4-2. Irina Begu încheie game-ul cu o lovitură superbă, în lung de linie.

UPDATE 17:59: Pauline Parmentier - Irina Begu 4-1. Jucătoarea din Franța are un avans de 3 game-uri, Irina pare că nu a intrat în meci.

UPDATE 17:56: Pauline Parmentier - Irina Begu 3-1. Irina a pierdut pe propriul serviciu, iar jucătoarea din Franța s-a distanțat.

UPDATE 17:47: Pauline Parmentier - Irina Begu 2-1. Start de meci echilibrat, fiecare jucătoare reușind să câștige pe propriul serviciu.

UPDATE 17:43: Pauline Parmentier - Irina Begu 1-1. Game alb reușit de Irina Begu.

UPDATE 17:40: Franța conduce cu 1-0. Pauline Parmentier a câștigat primul game din partidă cu Irina Begu.

UPDATE 17:35: A început partida Pauline Parmentier - Irina Begu.

Franța - România Fed Cup | România conduce cu 2-1, după victoria fantastică obținută de Simona Halep în fața Carolinei Garcia, scor 6-7, 6-4, 6-3.

UPDATE 17:05: Victorie fantastică pentru Simona Halep, după un meci colosal. Simona Halep - Caroline Garcia 6-7, 6-3, 6-4.

UPDATE 17:00: Simona Halep - Caroline Garcia 6-7, 6-3, 5-4. Simona câștigă două game-uri la rând și urmează să servească pentru set și meci.

UPDATE 16:54: Simona Halep - Caroline Garcia 6-7, 6-3, 4-4. Punct incredibil făcut de "Simo", care își adjudecă game-ul. Scorul este din nou egal. Tensiunea e maximă.

UPDATE 16:40: Simona Halep - Caroline Garcia 6-7, 6-3, 2-3. Set decisiv foarte tensionat. Garcia își câștigă serviciul.

UPDATE 16:07: Simona Halep - Caroline Garcia 6-7, 6-3. Set pentru "Simo". Meciul este unul electrizant, iar suporterii, pe măsură. Românii din sala de la Rouen fac o atmosferă cum rar se vede la un meci de tenis.

UPDATE 15:45: Simona Halep - Caroline Garcia 6-7, 3-3. Duelul e din ce în ce mai spectaculos. Garcia revine, după ce a apelat la arbitrul de scaun. Un retur al Simonei a fost OUT, iar scorul este 3-3.

UPDATE 15:25: Simona Halep - Caroline Garcia 6-7, 3-0. Debut în forță al Simonei în setul secund, în care câștigă trei game-uri la rând.

UPDATE 15:19: Simona Halep - Caroline Garcia 6-7. Senzațional final de prim set, câștigat în cele din urmă de Garcia la tie-break, după o oră și 10 minute. Halep a alunecat și a căzut pe zgura de la Rouen. De nervi, a dat cu racheta de pământ.

UPDATE 15:10: Simona Halep - Caroline Garcia 6-6. Simona revine și duce meciul în tie-break.

UPDATE 15:05: Simona Halep - Caroline Garcia 5-6, 30-40. Punct senzațional reușit de Simona, care salvează prima minge de set.

UPDATE 14:58: Simona Halep - Caroline Garcia 5-6. Meci superb la Rouen. Garcia revine și ea și câștigă două game-uri la rând.

UPDATE 14:40: Simona Halep - Caroline Garcia 4-4. E fantastic ce reușește Simona. Al patrulea game la rând câștigat de campioana noastră.

UPDATE 14:37: Simona Halep - Caroline Garcia 3-4. Simona câștigă 3 game-uri la rând și revine spectaculos. Românii din tribune fac o atmosferă incendiară.

UPDATE 14:31: Simona Halep - Caroline Garcia 1-4. Simona se dezlănțuie și câștigă două game-uri la rând. La punctul de 30-15, din acest game, românca a avut o reacție explozivă.

UPDATE 14:24: Simona Halep - Caroline Garcia 1-4. În sfârșit, Simona câștigă primul ei game din acest meci, cu un re-break.

UPDATE 14:24: Simona Halep - Caroline Garcia 0-4. Din nou un break al franțuzoaicei care duce scorul la 4-0, după o greșeală neforțată a Simonei.

UPDATE 14:20: Simona Halep - Caroline Garcia 0-3. Franțuzoaica joacă ceas și încheie cu un as game-ul.

UPDATE 14:17: Simona Halep - Caroline Garcia 0-2. Garcia reușește breakul și își mărește avansul.

UPDATE 14:10: Simona Halep - Caroline Garcia 0-1. Franțuzoaica își adjudecă primul game al partidei, unul foarte disputat.

UPDATE 13:46: Începe meciul Simona Halep - Caroline Garcia.

Franţa - România Fed Cup | UPDATE 13:40: Rică Răducanu s-a întâlnit cu Ion Ţiriac, în sala de la Rouen. Fostul mare portar s-a dus să le susțină din tribune pe fetele noastre. Reacția savuroasă omului de afaceri l-a surprins pe Răducan. "'Da' ce faci, mă, nebunule, aici? Tu eşti cu altă minge. Cu aia mai mare!'. Nu-mi permit să-i răspund, e mai mare decât mine. E mai mare la orice, nu se discută.", a povestit Răducanu.

Franţa România Fed Cup UPDATE 13:38 | Irina Begu va juca în al doilea meci de simplu al zilei, aşa cum am anticipat mai devreme. Adrian Cruciat ne-a furnizat informaţia.

"Pot să îţi confirm asta, Irina va juca în al doilea meci de simplu. Există un plan şi pentru meciul de dublu, dar nu pot să vă spun mai multe. Îl las pe căpitanul nejucător să se gândească şi să ia cea mai bună decizie", a spus Adrian Cruciat, la Digi Sport, în cadrul emisiunii Aşii Tenisului.

Franţa România Fed Cup UPDATE 12:47 | Fetele noastre au prima şansă să ajungă în finală, potrivit bookmakerilor. Simona e mare favorită în prima dispută a zilei, cu Garcia, în timp ce Mladenovic şi Buzărnescu au cote aproximativ egale.

Garcia - Halep 3,65 - 1,29

Mladenovic - Buzărnescu 1,84 - 1,96

De notat că Florin Segărceanu se gândeşte să o introducă în meciul rachetelor "2" pe Irina Begu, conştient probabil că Mihaela Buzărnescu e copleşită de miza meciului. Şi francezii ar putea opera o schimbare, presa franceză speculând că Alize Cornet ar putea să îi ia locul lui Mladenovic, în al doilea meci de simplu al zilei.

Irina Begu şi Kristina Mladenovic nu s-au întâlnit niciodată, însă în confruntările directe cu Alize Cornet bucureşteanca are un palmares pozitiv.

Irina Begu - Alize Cornet 2-0

Cincinnati 2015: 6-4, 6-4

Tashkent 2012: 6-4, 6-1

Ştirea iniţială

Echipele României şi Franţei sunt la egalitate, 1-1, în semifinalele Fed Cup, după ce Mihaela Buzărnescu a fost învinsă de Caroline Garcia, 3-6, 3-6, sâmbătă, la Rouen, în al doilea meci de simplu al confruntării. Garcia (21 WTA) a obţinut victoria după o oră şi 26 de minute, în care a controlat ostilităţile în faţa unei adversare, Mihaela Buzărnescu (30 WTA) greşind destul de mult.



Garcia a început excelent şi a condus cu 3-0 şi 4-1, Buzărnescu s-a apropiat la 4-3, dar Garcia şi-a făcut serviciul şi a încheiat primul set pe serviciul româncei, cu 6-3. În actul secund, cele două jucătoare au mers cap la cap până la 3-3, când Garcia a reuşit break-ul. Franţuzoaica şi-a făcut apoi serviciul, iar apoi a încheiat meciul cu 6-3. Diferenţa s-a făcut la punctele cu al doilea serviciu, 75% pentru Garcia şi 39% pentru Buzărnescu. La winners, românca a avut 14-13, dar a şi greşit mai mult, 32-25 la erori neforţate.



În primul meci de simplu, Simona Halep a învins-o pe Kristina Mladenovic cu 6-3, 6-1. Duminică sunt programate alte două meciuri se simplu, Halep - Garcia şi Buzărnescu - Mladenovic, urmate de partida de dublu Irina Begu/Monica Niculescu - Caroline Garcia/Kristina Mladenovic.



Semifinala Franţa - România se joacă pe o suprafaţă de zgură instalată în Palatul Sporturilor Kindarena din Roeun, cu o capacitate de 4.976 locuri, conform informaţiilor furnizate de organizatoarea meciului.



România înfruntă Franţa pentru a doua oară în Fed Cup. Primul meci s-a disputat în 1976, când româncele Virginia Ruzici şi Florenţa Mihai s-au impus cu 3-0 în finala turneului de consolare al competiţiei găzduite la Philadelphia, în SUA.

Franța - România Fed Cup | A venit ziua meciului aşteptat cu sufletul la gură de toţi suporterii tenisului din ţara noastră. România luptă la Rouen contra Franţei, într-o partidă care ne-ar putea duce în istoria tenisului: prima finală de Fed Cup pentru tricolore. Kristina Mladenovic - Simona Halep a fost primul duel al zilei, încheiat cu o victorie în două seturi pentru Simona, 6-3, 6-1.

Franța - România Fed Cup | Mihaela Buzărnescu - Caroline Garcia LIVE VIDEO&TEXT:

UPDATE 18:47: Mihaela Buzărnescu - Caroline Garcia 3-6, 3-6. FINAL DE MECI. Garcia egalează scorul la general, încheind en-fanfare setul secund, cu un BREAK. Meciul a durat o oră și 26 de minute.

UPDATE 18:40: Mihaela Buzărnescu - Caroline Garcia 3-6, 3-4. Pe propriul serviciu, Mihaela face două duble greșeli și două erori neforțate, iar Garcia face break și urmează la serviciu.

UPDATE 18:30: Mihaela Buzărnescu - Caroline Garcia 3-6, 2-3. "Miki" e mult mai agresivă, urcă mai des la fileu și încheie un game superb.

UPDATE 18:18: Mihaela Buzărnescu - Caroline Garcia 3-6, 1-1. Mihaela reușește BREAKUL și face 1-1 în setul secund.

UPDATE 18:07: Mihaela Buzărnescu - Caroline Garcia 3-6. Franțuzoaica își câștigă serviciul și își adjudecă PRIMUL SET după 46 de minute de joc.

UPDATE 17:58: Mihaela Buzărnescu - Caroline Garcia 3-4. Mihaela pare să-și revină, se concentrează și reușeșete un BREAK LA ZERO.

UPDATE 17:46: Mihaela Buzărnescu - Caroline Garcia 1-3. Primul game câștigat de Mihaela în acest meci.

UPDATE 17:28: Mihaela Buzărnescu - Caroline Garcia 0-2. Franțuzoaica ia primul game, iar apoi face break.

UPDATE 17:20: Începe meciul Mihaela Buzărnescu - Caroline Garcia.

Franța - România Fed Cup | Kristina Mladenovic - Simona Halep LIVE VIDEO&TEXT:

# Franța - România Fed Cup | Kristina Mladenovic - Simona Halep - Statistica partidei

UPDATE 16:48: Kristina Mladenovic - Simona Halep 3-6, 1-6! GAME, SET și MECI SIMONA HALEP care aduce primul punct al României în această semifinală de Fed Cup. Urmează, ÎN DIRECT la Digi Sport 1, meciul Caroline Garcia - Mihaela Buzărnescu!

UPDATE 16:45: Kristina Mladenovic - Simona Halep 3-6, 1-5! BREAK SIMONA! La prima minge de break a Simonei, Mladenovic urcă la fileu, dar greșește execuția și Halep e la un game distanță de victorie. Simona urmează la serviciu și va putea închide meciul.

UPDATE 16:38: Kristina Mladenovic - Simona Halep 3-6, 1-4! Serviciul o ajută pe Simona să-și consolideze break-ul și acum fostul lider WTA mai are nevoie de doar două game-uri pentru a aduce primul punct al României în semifinala de Fed Cup contra Franței. Halep a încheiat game-ul cu un as.

UPDATE 16:32: Kristina Mladenovic - Simona Halep 3-6, 1-3! BREAK SIMONA! Halep pare tot timpul cu un pas în fața lui Mladenovic. Simona reușește primul break și în acest act secund și ia o opțiune importantă la câștigarea meciului.

UPDATE 16:25: Kristina Mladenovic - Simona Halep 3-6, 1-2! Simona se descurcă în continuare foarte bine la serviciu și trece din nou în avantaj.

UPDATE 16:22: Kristina Mladenovic - Simona Halep 3-6, 1-1! Mladenovic intrerupe seria de game-uri câștigate de Simona Halep. A fost un nou game lung, Simona a avut mai multe mingi de break, dar nu a reușit să le fructifice. Fanii români prezenți în tribune sunt la înălțime și domină fondul sonor.

UPDATE 16:11: Kristina Mladenovic - Simona Halep 3-6, 0-1! Serie excelentă a Simonei, care ia al patrulea game fără să primească nicio replică. Halep a încheiat meciul cu un as.

# Statistica primului set

Franța - România Fed Cup | Kristina Mladenovic - Simona Halep 3-6

UPDATE 16:02: Kristina Mladenovic - Simona Halep 3-6! BREAK și SET SIMONA! Simona încheie primul act cu un break. De la 3-3, Simona nu a mai cedat niciun game și după 54 de minute a câștigat primul set. Mladenovic a cerut o pauză de vestiar imediat după terminarea setului.

UPDATE 15:56: Kristina Mladenovic - Simona Halep 3-5! Pentru prima dată în acest set, Simona are un avantaj de două game-uri și Mladenovic va servi pentru a rămâne în acest prim act.

UPDATE 15:52: Kristina Mladenovic - Simona Halep 3-4! BREAK HALEP! După un game care a durat peste 13 minute, Simona Halep se impune din nou pe serviciul franțuzoaicei. Simona a reușit și cel mai frumos punct al game-ului, după care s-a descătușat.

UPDATE 15:38: Kristina Mladenovic - Simona Halep 3-3! BREAK MLADENOVIC Simona nu reușește să-și consolideze break-ul la capătul unui game în care a greșit mult și a câștigat doar un singur punct. Mladenovic a fructificat chiar prima minge de break din această partidă.

UPDATE 15:35: Kristina Mladenovic - Simona Halep 2-3! BREAK SIMONA! Fostul lider WTA izbutește primul break al partidei și pentru prima dată în acest meci trece la conducere. Simona a avut 40-15 și a fructificat chiar prima minge de break din acest game 5.

UPDATE 15:30: Kristina Mladenovic - Simona Halep 2-2! Simona Halep a fost aproape să câștige un game alb, dar a comis o dublă greșeală la 40-0 și s-a impus în cele din urmă la 15.

UPDATE 15:25: Kristina Mladenovic - Simona Halep 2-1! Se repetă scenariul din primul game! Simona a condus din nou cu 40-0, dar nici de această dată nu a închis game-ul. În total, în doar două game-uri, Simona Halep a ratat 6 mingi de break.

UPDATE 15:20: Kristina Mladenovic - Simona Halep 1-1! Un nou game lung, dar de această dată Simona și Mladenovic au mers cap la cap. Halep a reușit în cele din urmă să restabilească egalitatea și pare că treptat își intră în ritm.

UPDATE 15:12: Kristina Mladenovic - Simona Halep 1-0! Simona a condus cu 40-0, dar Mladenovic a avut o revenire de senzație și a câștigat 4 puncte la rând. În cele din urmă, după 6 minute de joc, game-ul a fost închis de franțuzoaică.

UPDATE 15:05: Kristina Mladenovic - Simona Halep. Meciul va începe cu jucătoarea din Franța la serviciu.

UPDATE 14:45: Cele două echipe au intrat în arenă. Atmosfera e una de mare meci! Așa cum era de așteptat, suporterii români sunt în număr mare la Kindarena.

UPDATE 14:20: Franța - România Fed Cup | Fanii români au început deja să cânte. Ca și meciul cu Cehia, șef de galerie este fostul premier Emil Boc.

UPDATE 14:00: Franța - România Fed Cup | Se apropie startul partidei dintre Simona Halep și Kristina Mldanovic, prima a duelului Franța - România din Fed Cup. Irina Begu e ținută în priză de Florin Segărceanu, fiind sparring partner atât pentru Simona Halep cât și pentru Mihaela Buzărnescu. Detalii despre fanii români prezenți la meci a oferit corespondentul Digi Sport, în ultima intervenție ÎN DIRECT de la Rouen.

UPDATE 13:20: Franța - România Fed Cup | La Rouen au loc ultimele pregătiri pentru semifinala Franța - România din Fed Cup. Suporterii români sunt gata să facă o atmosferă de vis, așa cum s-a întâmplat și în Cehia și au pregătit și o coregrafie specială. Francezii sunt și ei pregătiți de meci. Au sosit cu o oră mai devreme la sală pentru a repeta cântecele, anunță corespondentul Digi Sport, Gabriel Morariu.

Galerie Foto

După ce a eliminat Cehia, echipă care a câştigat 6 din ultimele 8 ediţii, România visează la trofeu. Pentru a juca cu titlul pe masă, într-un duel cu învingătoarea din partida Australia - Belarus, Halep&Co trebuie să treacă de o echipă solidă şi experimentată: Franţa.

Franţa - România, primul duel din 1976 până în prezent

România a întâlnit Franţa o singură dată, în 1976, în Grupa Mondială, câştigând cu 3-0 meciul de la Philadelphia (SUA), prin punctele aduse de Florenţa Mihai, 7-6, 6-2 cu Nathalie Fuchs, Virginia Ruzici, 6-2, 6-1 cu Gail Lovera Benedetti, şi perechea Florenţa Mihai/Virginia Ruzici, 6-3, 2-6, 6-1 cu perechea Rosy Darmon/Gail Lovera Benedetti.

Franța - România Fed Cup | Cea mai grea alegere: Buzărnescu "racheta 2"

Simona Halep - Kristina Mladenovic este bătălia care deschide războiul România - Franţa, din semifinala Fed Cup, în direct la Digi Sport 1, sâmbătă, la ora 15:00. A doua jucătoare a tricolorelor, pentru partidele de simplu, a fost aleasă Mihaela Buzărnescu.

Interesant este că Buzărnescu, ocupanta locului 30 WTA, nu le-a întâlnit niciodată în carieră pe Caroline Garcia și Kristina Mladenovic, jucătoarele care vor evolua la simplu pentru Franța, în semifinala cu România.

Mihaela își poate lua revanșa după evoluțiile mai puțin convingătoare din partidele cu Cehia, de la Ostrava. Atunci, ”Miki” a fost învinsă, de fiecare dată, în două seturi, de Karolina Pliskova și Katerina Siniakova.

”Mihaela este într-o formă foarte bună. Este într-o creștere de formă în ultimele săptămâni. A făcut o muncă foarte bună în turneele din America de Nord. Arti a fost cu ea acolo. A avut un turneu în care ne-a adus aminte de Mihaela de anul trecut. Ea va crește de la o săptămână la asta și în următoarele săptămâni”, a spus Adrian Cruciat, pentru Digi Sport.

Franța - România Fed Cup | Miki e încrezătoare

Mihaela Buzărnescu e fericită că a fost aleasă racheta numărul 2 a României pentru duelul din Fed Cup cu Franţa şi e decisă să răzbune toate eşecurile din ultimul timp. Încrederea e la nivel bun, astfel că există premisele ca bucureşteanca să impresioneze din nou, aşa cum a făcut-o în 2018.

"Ne-am pregătit foarte bine, ne-am acomodat bine cu terenul, ne place atmosfera de aici, atmosfera din echipă e foarte bună, foarte liniştită. Eram pregătită pentru orice decizie a căpitanului-nejucător, m-am bucurat că a ales să joc, îmi doresc să arăt cel mai bun tenis al meu. Ar fi o presiune mai mare dacă m-aş gândi (n.r. la meciurile din Cehia), iau acest meci ca pe oricare alt meci, indiferent de rezultat ştiu că voi da totul până la ultima minge, aşa cum am făcut şi în Cehia", a declarat Buzărnescu.

A 30-a jucătoare a lumii a caracterizat şi duelul de sâmbătă, contra lui Caroline Garcia.

"Mă aştept la un meci destul de ciudat, e o jucătoare foarte agresivă. Ea atacă toate mingile, aşa că va fi un meci interesant. Mă voi gândi în această seară la o tactică pe care o voi aplica, ea are experienţă mare şi rezultate bune, ar fi un bonus pentru mine şi îmi doresc foarte mult să câştig", a mai spus jucătoarea din Bucureşti.

Franța - România Fed Cup | Reacția Simonei Halep după ce Buzărnescu a fost aleasă a doua rachetă

Simona Halep va juca primul meci în fiecare dintre cele douâ zile ale întâlnirii cu Franța, din semifinalele Fed Cup. De la numărul 2 WTA, toți românii așteaptă două puncte în disputa de la Rouen, ce se va juca în sala Kindarena.

”E o decizie bună alegerea Mihaelei Buzărnescu. Jocul Mihaelei este pregătit pentru Garcia. M-am antrenat foarte bine, am muncit din greu. Vine sezonul de zgură și e multă muncă. Nu am niciun fel de accidentare, mă simt bine și vom vedea ce va fi mâine pe teren”, a spus Simo, nu înainte de a vorbi despre partidă, la modul general.

”Mă simt foarte bine. Sunt bucuroasă pentru că sunt aptă sută la sută. Îmi place atmosfera, îmi place orașul și abia aștept să joc. Terenul e un pic diferit, dar trebuie să intru și să-mi fac treaba.

Nu putem să comparăm cu suprafața de la Stuttgart. La Stuttgart e cu totul alt teren. Aici e o zgură adevărată, nu pot face comparații. Aici este un altfel de loc.

Am emoții, trebuie să recunosc, dar e normal și este bine. Sunt destul de concentrată și pusă pe treabă. Îmi doresc să câștig cele două puncte, dar am incredere și în fete. Sunt pregătite, sunt încrezătoare. Nu contează scorul, contează doar să câștigăm”, a spus Simona, la Digi Sport, în cadrul emisiunii Așii Tenisului.

Franța - România Fed Cup | Mladenovic - Halep, primul meci al semifinalei

”Kiki” conduce la capitolul ”directe” cu 3-2, dar Simona s-a impus în ultimul duel, la Madrid, în finală.

”Nu m-a surprins că a fost aleasă Mladenovic. Am discutat despre asta în cadrul echipei și ne gândeam că așa se va întâmpla. Va fi un meci dificil față de acea finală de la Madrid. La Fed Cup e altceva decât în circuit. O să fie un meci greu”, a mai spus Simona.

Franța - România, Fed Cup | Cum vor francezii să o oprească pe Halep

Julien Benneteau a vorbit la superlativ de Simona Halep, însă crede că a identificat corect puţinele puncte slabe ale româncei. Mladenovic şi Caroline Garcia vor încerca să fructifice la maximum carenţele învingătoarei de la Roland Garros.

Simona Halep este privită cu mare respect de reprezentanții echipei de Fed Cup a Franței. Julien Benneteau, căpitanul nejucător al grupării din Hexagon, a avut numai cuvinte de laudă la adresa fostului lider mondial. Simona Halep și coechipierele sale sunt considerate favorite în semifinala de Fed Cup cu Franța. Totuşi, Halep nu e perfectă, iar francezii vor să fructifice la maximum vulnerabilităţile din jocul constănţencei.

"Forţa echipei României este Simona Halep, care e numărul doi mindial şi câştigătoare de Grand Slam. Asta arată cât este de puternică, dar vom încerca să dăm totul împotriva ei şi să fim competitivi. E o jucătoare completă, cu puţine puncte slabe: serviciul. Dar în rest joacă fantastic şi e o mare luptătoare. Acoperă excelent terenul, e una dintre cele mai bune din circuit la deplasare. Dar există lucruri pe care, dacă le faci, o scoţi din zona de confort. Trebuie să o punem în faţa unor situaţii care să nu îi placă, cu care să nu fie obişnuită", a spus Benneteau, conform puntodebreak.com.

Franța - România, Fed Cup | Dublu neaşteptat ales de Benneteau

Dacă Franţa şi România vor ajunge în meci decisiv, tensiunea va atinge din nou cote maxime. La fel ca la meciul cu Cehia, Irina Begu şi Monica Niculescu vor întâlni jucătoare obişnuite cu primul loc în clasamentul de dublu.

Antrenorul Franţei, Julien Benneteau, a surprins la tragerea la sorţi. Din cinci jucătoare, se bazează doar pe Kristina Mladenovic şi Caroline Garcia, inclusiv în partida de dublu. Mladenovic şi Garcia au fost specialiste ale probei: acum doi ani, erau pe primul loc în clasamentul "WTA Doubles", dar Irina Begu şi Monica Niculescu nu se tem de cifrele trecutului. Nu a fost cazul nici în duelul cu Cehia, în care au câştigat meciul decisiv. Krejcikova şi Siniakova erau tot numărul unu.

"Dar, repet, dacă se face 2-2, noi trebuie să ne facem treaba. Mă simt foarte bine la antrenament, am jucat foarte bine. Sunt sănătoasă, pregătită şi abia aştept, abia aştept să intrăm în meciuri", a spus Monica Niculescu.

Franța - România, Fed Cup | Ce spun franţuzoaicele

Kristina Mladenovic şi Caroline Garcia au vorbit şi ele despre ce se poate întâmpla în următoarele două zile, la Rouen.

"În Fed Cup, toate scenariile se pot petrece, aţi văzut întâlnirea voastră cu Cehia, care a durat foarte mult, până la meciul decisiv, până la ultimul minut", a spus franţuzoaica, completată de coechipiera sa, Caroline Garcia: "Cred că fiecare echipă vrea să se decidă totul cât mai repede, dar adversara nu va fi de acord, aşa că nu ştiu când se va decide".

Dintre toate jucătoarele României, Monica Niculescu are cele mai multe victorii obţinute la Fed Cup, 31.

La Ostrava, fanii români au fost la înălţime. La Rouen, se anunţă din nou o atmosferă electrizantă

Franța - România, Fed Cup | Arena va fi plină

Interes uriaş pentru semifinala Fed Cup, Franţa - România. S-au vândut toate cele 5000 de bilete, iar gazdele de la Rouen se aşteaptă la o atmosferă incediară. În tribune vor fi şi peste 500 de suporteri români.

Francezii au făcut apel la suporteri să vină într-un număr cât mai mare la semifinala cu România. Răspunsul a fost pe măsură. S-au vândut toate biletele, astfel că 5000 de oameni vor fi prezenţi în sala de la Rouen în fiecare zi a confruntării din Fed Cup.

"E foarte important pentru că ştim că francezii sunt foarte puternici şi îşi susţin întotdeauna favoriţii. Avem nevoie de fani şi am auzit că o să fie mulţi, aşa că sunt încrezătoare că o să avem un sprijin numeros", a spus Simona Halep, completată de căpitanul nejucător al ţării noastre, Florin Segărceanu: "Ştim de ce e capabil publicul spectator, ştim ce se întâmplă la Roland Garros când joacă un francez. Ne aşteptam la aşa ceva, însă avem marea şansă să fie şi mulţi suporteri români".

Franţa - România Fed Cup | Arena din Rouen e ultra-modernă

Federaţia Română de Tenis a primit 500 de bilete pentru meciul cu Franţa. Halep şi colegele sale vor fi însă încurajate de o galerie mai numeroasă.

"Noi sperăm sala să fie colorată cât mai mult în albastru-galben-roşu, dar fiind ţară gazdă Franţa cred că vor fi împărţite galeriile", a spus Buzărnescu.

Franța - România, Fed Cup | Încurajări de la militarii români din Afganistan

Toată lumea aşteaptă un rezultat mare de la Simona Halep şi colegele sale, în semifinala de Fed Cup cu Franţa. Inclusiv militarii români din Afganistan, care le-au trimis un mesaj de susţinere fetelor noastre, la Rouen.

Mai mult decât atât, Simona Halep, Mihaela Buzărnescu, Irina Begu şi Monica Niculescu au primit cadou câte un tricou militar personalizat.

"Fetele au văzut un mesaj de susținere transmis de pe un teren cu mult praf, de la militarii noștri aflați în misiune în Afganistan, direct pe terenul de zgură de la Rouen înainte de antrenamentul oficial. Militarii Batalionului 300 Protecția Forței "Sfântul Andrei" le-au trimis jucătoarelor şi câte o emblemă cu însemnul batalionului.

Şi, pentru că de la ultima noastră întâlnire, la partida de FED CUP cu Cehia de la Cluj, ținuta noastră de instrucție s-a schimbat, am venit la Paris cu câte un tricou din cea nouă personalizat.

Sperăm să vă poarte acelaşi noroc, cum v-a purtat celălalt la meciul cu Cehia!", este anunţul făcut pe pagina de Facebook a Ministerului Apărării Naţionale, alături de mai multe fotografii cu jucătoarele noastre purtând tricourile primite de la militari.

Franța - România Fed Cup. Componenţa echipei României

Simona Halep

Mihaela Buzărnescu

Irina Begu

Monica Niculescu

Raluca Olaru

Franța - România Fed Cup. Componenţa echipei Franţei

Caroline Garcia (21 WTA)

Kristina Mladenovic (63 WTA)

Alize Cornet (54 WTA)

Pauline Parmentier (53 WTA)

Fiona Ferro (92 WTA)

Franța - România, Fed Cup | Programul complet al întâlnirii

Sâmbătă:

Kristina Mladenovic - Simona Halep (15:00, Digi Sport 1)

Caroline Garcia - Mihaela Buzărnescu (17:00, Digi Sport 1)

Duminică:

Caroline Garcia - Simona Halep (14:00, Digi Sport 1)

Kristina Mladenovic - Mihaela Buzărnescu (16:00, Digi Sport 1)

Mladenovic / Garcia - Niculescu / Begu (18:00, Digi Sport 4)

Semifinala de Fed Cup dintre Franţa şi România va fi în direct la Digi Sport 1 sâmbătă şi duminică. Partida de la Rouen va fi în format LIVE-TEXT pe digisport.ro și m.digisport.ro.

Etichete:

,

,

,

,